open-index/open-wikipedia-markdown huggingface dataset:
Giovann Batista Magnan

El **Giovann Batista Magnan** (Parma, 21 de setember 1571 - Parma, 1653) a l'è stad un architet lombard, alev del Giovann Batista Aleot e member de 'na familia de architet famos.

L'ha lavorad soratut a Parma, ma l'ha lassad anca di altar in la basilega de la Madona de la Gera de Resg.

## Riferiment
*[Treccani](https://www.treccani.it/enciclopedia/giovanni-battista-magnani_(Dizionario-Biografico)/)
Carlo Emanuell Pio de Savoja

El **Carlo Emanuell Pio de Savoja** (Ferrara, 5 de sginer 1585 - Roma, 1 de sgiugn 1641) a l'è stad un cardinal lombard, fad tal del papa Clement VIII del 1604. Member de la familia nobel di Pio de Savoja, anca el nevod Carlo Pio de Savoja iuniore l'è stad cardinal.

## Riferiment
*[Treccani](https://www.treccani.it/enciclopedia/carlo-emanuele-pio_(Dizionario-Biografico)/)

## Alter proget
Romanin

L’**Ironem de Roman** (1484 circa – 1566 circa), cognossud soratut con la scormagna de “**el Romanin**” l’è stait un peintor lombard. Nassud a Bressa ma orijinari de Roman, l’è stait ativ per la plupart ind i zone de la Serenissema.

## Ligam de denter
* Moret de Bressa

## Ligam de fœra
Moja Republika

**Moja Republika** (in cirillegh *Моја Република*, che 'l voeul dì *La mè Republega*) a l'è l'inn de la Republega Serba de Bosnia e Erzegovina: l'è stacc scrit del 2008 del Mladen Matović al post de Bože Pravde, che l'è anch l'inn de la Serbia e che del 2006 l'è stacc deciarad incostituzzional de la Cort Costituzzional perchè el representa nomà 'n etnia.

## Riferimencc
*National Anthems.info
Matee Maria Bojard

El **Matee Maria Bojard** (in italian *Matteo Maria Boiardo*; Scandian, 1441 - Resg, 19 de dicember 1494) a l'è stad un poeta, scritor e nobel lombard, cont feudatari de Scandian e considerad vun di leterad pussee important in Italia del so temp.

## Riferiment
*Treccani

## Alter progett

## Vos corelade
*Camill Bojard
*L'Orland Inamorad
Moret de Bressa

El **Lissander Bonvexin** (1498 circa – 22 de dexember del 1554 circa), cognossud mei con la scormagna de “**el Moret**”, l’era un peintor lombard ativ soratut ind i bande de Bressa ma anca – siben plussee de rara – a Milan e Verona. L’ha lavorad cont el Romanin.

## Ligam de denter
* Romanin

## Ligam de fœra
Salina de Comacchio

La **Salina de Comacchio** a l'è 'n area protesgiuda de circa 600 etar fada in su 'na veggia salina che l'è pu doperada del 1984: l'è considerada el coeur de la part emiliana del parch regional del Delta del Pò.

## Ligam de foeura
*Sit ofizzial

## Alter proget
Međurečje

**Međurečje** (in cirillegh *Међуречје*) a l'è un villagg del comun bosniach de Rudo: el costituiss un'exclave de la Bosnia e Erzegovina in del territori de la Serbia e l'è un'enclave in del comun de Priboj.

In del vesser internazzionalment recognossud 'me part de la Bosnia e Erzegovina, el dipend per la pupart di servizzi e de facto l'è ministrad de la Serbia.

Se pensa che la soa formazzion la risaliss al congress de Berlin del 1878, quand che l'Imperi Austro-Ongaregh l'ha ciapad la sovranità in su la Bosnia.

## Riferiment
*Međurečje – "pedalj Bosne u Srbiji, zemlja svačija i ničija"

## Alter proget
Region de Bijeljina

La **region de Bijeljina** (abecee cirillegh: *Бијељинска регија*; abecee latin: *Bijeljinska regija*) a l'è vuna di set region de la Republega Serba de Bosnia e Erzegovina, con caploeugh Bijeljina.

Oltra al caploeugh la gh'ha dent i comun de Lopare e Ugljevik.

## Riferiment
*Administrativno-teritorijalno uređenje 

## Alter proget
Region de la Croazzia

I **region de la Croazzia** (in croat *županije*, che 'l voeul dì contea, ma di voeulte latinizad in *zupania*) a inn la partizzion ministrativa de prim nivell de la Croazzia e inn 20, pussee Zagabria, che la gh'ha i poder de una region.

Ogni region la gh'ha un zupan, che l'è el so president, e un consili regional: gh'hann minga autonomia legislativa ma gh'hann la possibilità de aprovà un so statut e di so delibere, ma gestissen vari servizzi locai.

## Lista

## Riferiment
*Counties of Croatia

## Alter proget

## Vos corelade
*Comun de la Croazzia
Region de Bjelovar e de la Bilogora

La **Region de Bjelovar e de la Bilogora** (** in croat) a l'è vuna di vint region de la Croazzia, con caploeugh .

L'è dent a la region statistega de la .

## Ligam de foeura
*[ Sit oficial]

## Alter proget
Zentaver

On **zentaver** (o **zentavor**) l’è ona crejadura mitega che la riva giò de la mitologia classega. La banda de sòtta del sò còrp l’è istessa a quella de on cavall; quella de sora, inscambi – che la scomenza de quell ch’el sariss el còll del cavall – la gh’ha di fatezz umann, e la tacca de la vitta de l’hòmm o de la fòmna a segonda del sess de l’individov. Ind i mitt de la Grezzia antiga, se diseva che quij crejadur chì vivessen in sui montagn de la Tessalia e che i fudessen salvadegh coma di cavaj indomabij. De lì adree, i figuren pœu anca ind la mitologia romana e ind el bestiari medieval e, anca al dì de incœu, gh’hann ancamò ona bella presenza ind la literadura fantastega.

El zentaver pussee zeleber l’era el Chiron, ch’el se incargava de l’educazzion di gioven eròj.

## Referenz

## Ligamm de dent
* Unicòren
* Cavall alaa

## Ligamm de fœura
Unicòren

On **unicòren** l’è ona bestia fantastega che, ind i stòri per bagaj e ind la mitologia europeja la ghe someja a on cavall – despess bianch – cont on còren ch’el va su a spiral e, ona quaj vœulta, l’insubiss pœu anca ona barbetta compagna de quella de ona cavra. Adree a l’Etaa de mez e al Renassiment, l’era descrij coma ona crejadura di bosch salvadega fiss, on simbol de grazzia e purezza, ch’el se fava ciappà nomà di tosann vergen. L’unicòren el figurava ind i vegg œuver d’art de la Mesopotamia, ma anca ind i mitt de l’India e de la Cina.

El sò nòmm el ven giò del latin *unicornis*, ch’el vœur dì “domà on còren”.

## Referenz

## Ligamm de dent
* Cavall alaa
* Zentaver

## Ligamm de fœura
Forze Armade de la Serbia

I **[[Forze armade|Forze Armade]] de la [[Serbia]]** (in serb *Војска Србије*) inn sota el comand formal del president de la Serbia e inn ministrade del governo a travers del ministeri de la defesa: el servizzi l'è volontari, ma in temp de guerra l'è possibel meter la coscrizzion.

Inn spartide in du ram: l'Armada de terra e l'Armada de l'Aria e Defesa Aerea. Anca se la Serbia la da minga in sul mar, l'Armada la gh'ha una Flotilia de Fium. La slava di forze armade l'è quella del Stefan Lazarević.

## Ligam de foeura
*Sit ofizzial

## Alter proget
Cassandra

Ind la mitolojia grega, la **Cassandra** (greg: *Κασσάνδρα* “lee qe la vuta i omen”), dei vœlte cognossuda anca sì come **Lissandra**, l’era la fiœla del Priem, re de la citaa de Troia, e de la so rejina Ecuba. Retegnuda la plussee bella intra i prencipesse troiane e famosa in tut el ream del pader propri per la so belleza, infinamai el dia Poll l’haveva tolt su un brux per lee e, per far-sela amixa, al g’haveva fait el cadò de la profezia. Implunemanca, quand qe lee n’ha miga volsud saver dei atenzion del dia, luu l’ha maledeta e al g’ha fait un’instriadura per far sì qe la jent la credess miga ai sò strolegaments.

L’è un personaj important ind la Guerra de Troia, dejà qe l’ha prevedud çò qe ge sariss sucedud. In particolar, l’ha deit qe se sò fradell Pared l’havess portad a cà una morosa grega, ge sariss s’ciopad fœra una gran guerra qe a la fenitiva l’havariss menad a'l destrugament de la citaa. Nissun, però, al g’ha dait a trar, e, ind una quai version del mit, l’hann infinanca sarrada su ind una torr per sqivar de far perder el moral a la popolazion. Plussee tard, l’ha profetizad la desgrazia qe ge sariss sucedud se i Troian havessen acetad el cadò greg del cavall de legn e l’havessen trait denter ind i mur de la citaa ma, anca qì, nissun l’ha scoltada. De conseguenza, Troia l’è staita pœ batuda e destrugada del tut dei Greg. Despœ de la fin de la guerra, per salvar-s la pellaça l’ha reparad ind el tempi de la deia Minerva; qiqinsì, però, l’è staita trovada del guerrer greg Aiax qe, instriad de la belleza de la tosa e inzigad de la vitoria, l’ha violentada ind una s’ciopada de lussuria.

## Referenze

## Ligam de denter
* Iliada

## Ligam de fœra
Renzo Francalanci

Don **Renzo Francalanci** (Prato, 25 d'april 1935 - Iolo, quartièr de Prato, 2 de màrs 2021) l'è stai un prét italiàn, retùr de santüari de la Madóna del Gìgliu per quarant'ann
## Biugrafia

Nasüd in del 1935, l'à studiàd a Prato e Pistoia per diventà prèt. L'è stài cüràt in tante cèse de Prato, ma i dü incàrich püsè impurtanti i'enn stain de vès retùr de santüari de la Madóna del Gìgliu dal 1980 al 2021 e vès cunsacràd archimandrita d'la césa melchita a la fin d'i ann '80.; 

L'è mort in del 2021 in d'una casa de ripòs de Prato. 

## Riferimént
Region de Doboj

La **region de Doboj** (abecee cirillegh: *Регија Добој*; abecee latin: *Regija Doboj*) a l'è vuna di set region de la Republega Serba de Bosnia e Erzegovina, con caploeugh Doboj.

## Lista di comun
#Bosanski Brod
#Derventa
#Doboj
#Donji Žabar 
#Modriča
#Pelagićevo
#Petrovo
#Šamac
#Vukosavlje

## Riferiment
*Administrativno-teritorijalno uređenje 

## Alter proget
Josip Broz Tito

El **Josip Broz**, pussee conossud cont el soranom de **Tito** (in cirillegh *Јосип Броз Тито*; Kumrovec, 7 de masg 1892 - Lubiana, 4 masg 1980) a l'è stad un politegh, revoluzzionari, partesan e militar jugoslav, leader del paes del 1945 a la soa mort.

De origin croata e slovena, el se svesina de sgioven al moviment comunista e 'l guida la resistenza di partesan jugoslav e a la fin de la segonda guerra mondial e ghe l'ha vinta anca in su l'Armada jugoslavia in patria, de orientament monarchegh, e 'l fa deventà la Jugoslavia un stat socialista e federal con lu a capo.

El s'cepa poeu cont el Stalin del 1948 e 'l fa su el moviment di minga linead: a la soa mort el Stat jugoslav l'è stad minga bon de reformàss e l'è finid a desligàss in di guerre jugoslave. El so funeral l'è stad el pussee grand funeral de stat del temp, passad domà de quell del Giovann Paol II del 2005: l'è stad miss sota in la Cà di Fior a Belgrad.

## Riferiment
*Treccani

## Alter proget

## Vos corelade
*Uz Maršala Tita
*Fradellanza e unità
*Autogestion socialista di lavorent
Amor e Psiche

**Amor e Psiche** (del latin *Amor et Psyche*), ciamaa ancasì **Cupid e Psiche** (del latin *Cupido et Psyche*) inn ona cobia che la compariss coma on tema antigh ind l’iconografia e la literadura. El nomm l’è anca deventaa la manera comuna per segnà i *[[Metamorfes (Apulee)|Metamorfes]]* de l’Apulee (cognossu anca coma l’*Asen dor*), che l’è la version literaria pussee veggia de la storia de la cobia, scrija ind el secol II EC. El cunt el parla del soprament dei ostacoj a l’amor intra la Psiche (gregh antigh: Ψυχή, literalment “anema” o “fiaa de la vita”) e el Cupid (latin: *Cupido*, literalment “desideri”) o Amor, e l’union final sova de lor ind on mariozz sagraa.

Ancaben che l’unegh cunt estes de l’Antighitaa classega el saga quell de l’Apulee, l’Amor e la Psiche vegnen a voltra ind l’art grega giamò ind el secol IV iEC. I element neoplatonegh de la storia e i alusion ai religion de misteri ghe dann spazzi a tanc interpretazzion, e inn staj analizaa coma on’inlegoria e – per via de l’aspett folcloregh – coma on cunt de fad e on mitt.

A l’è vœuna di stori d’amor del mond greco-roman pussee popolar ind la cultura ozzidental, degià che la gh’ha ’vuu ona bella influenza ind i ultem duu milleni, e l’è staja interpretada e reelaborada con di media different, compagn de la literadura, i arc plastegh, la musega, el zine e la psicologia. L’è staj soratutt a partì del Renassiment che la s’è spantegada per tutta l’Europa, ma giamò de l’Antighitaa l’era on tema comun ind on quaj sitt del Mediterrani, in picciura, giojellaria e ind i relev funerari.

## Referenz

## Ligamm de dent
* La bella e la bestia

## Ligamm de fœura
Gran Londra

La **Gran Londra** l'è un'area ministrativa e contea cerimonial de l'Inghilterra: 'me contea cerimonal la gh'ha dent i 32 borough de Londra, menter l'area ministrativa la gh'ha dent anca la cità de Londra.

L'è stada fada su del 1965 cont el toeu via la contea de Londra, a slargàlla di contee arente de Middlesex, Essex, Surrey, Kent e Hertfordshire: de la fondazzion al 1986 l'era governad del Consili de la Gran Londra, che quell ann lì l'è stad scassad del governo de la Margaret Thatcher e i so competenze inn passade per la pupart ai borough. Del 2000 el governo del Tony Blair el met l'Autorità de la Gran Londra, cont un so sindegh elesgiud de la sgent.

## Riferiment
*Britannica

## Alter proget

## Vos corelade
*Area urbana de Londra
*Area metropolitana de Londra
Musee de la Jugoslavia

El **Musee de la Jugoslavia** (*Музеј Југославије* in serb) a l'è un musee publegh de Belgrad, che 'l met in mostra la storia del Regn de Jugoslavia e de la Jugoslavia socialista con dent anca la storia del Josip Broz Tito, che l'è miss sota in la Cà di Fior che l'è part del musee. Cont i so 120'000 visitador l'ann a l'è el musee pussee vist de tuta la Serbia.

## Storia
El musee el nass del 1962 'me cadò al Tito per i so 70 agn, e 'l meteva in mostra tucc quell che gh'haveven dad fina a quella data: del 1982, dopo la mort del maressall, el deventa un center in soa memoria. Fina a la toma de la Jugoslavia el compless el gh'haveva una guardia d'onor e l'è stad poeu serrad per vari agn.

Del 1996 el governo de la Republega Federal de Jugoslavia el met insema 'sto musee con di alter istituzzion compagne per fà su el Musee de la Storia de la Jugoslavia, che del 2016 el ciapa el nom de incoeu.

## Collezzion
El musee a l'è spartid in del Vegg Musee, in del Musee del 25 de Masg, con di spazzi de esposizzion e un cinema, e in la Cà di Fior, che la gh'ha dent una collezzion picinina in sul Tito.

## Ligam de foeura
*Sit ofizzial

## Alter proget

## Vos corelade
*Teater dramategh de la Jugoslavia
*Archivi di Film de la Jugoslavia
Gran Serbia

Per **Gran Serbia** (*Велика Србија* in serb) se intend l'ideja irredentista fondada in sul nazzionalism serb de un Stat che 'l tira dent tucc i serb, anca quei che inn foeura de la Serbia del dì d'incoeu. Di voeulte a gh'è anca del dibater in su la definizzion de serb, per esempi per el Vuk Karadžić tucc quei che parlen el stocav l'eren.

Al temp di Guerre Jugoslave oltra a la Republega Federal de Jugoslavia, fada su de Serbia e Montenegher, s'eren formade di entità serbe in Croazzia e Bosnia e Erzegovina: se in Croazzia i entità serbe inn stade batude, la Bosnia l'è anca adess spartida in Federazzion de Bosnia e Erzegovina e in Republega Serba.

## Riferiment
*The politics of creating a «Greater Serbia»: nationalism, fear and repression

## Alter proget

## Vos corelade
*Serbia Omogenea
*Non-paper di Balcan del 2021
*Gran Bosnia
*Gran Croazzia
*Gran Albania
Cunnilingus

El **cunnilingus** a l'è una forma de sess oral indova che se stimola i genitai de la dona con la boca e la lengua: soratut se 'l revarda el gnervet el po menà a l'orgasm.

A l'è una pratega sessual che la gh'ha di ris'c de trasmission de malatie, ma ben men di forme sessuai penetrative: a gh'è di ris'c de trauma a la lengua.

## Riferiment
*Treccani

## Alter proget
Piazza de la Republega (Belgrad)

La **piazza de la Republega** (*Трг републике* in serb) a l'è una piazza e vun di quarter de Belgrad e la se troeuva in del comun de Stari Grad. Lilinsì a gh'è vari di pont pussee cognossud de la cità, tant 'me el Musee Nazzional de la Serbia, el Teater Nazzional e 'l monument al prenzip Mihailo.

## Ligam de foeura
*Sit turistegh de Belgrad

## Alter proget
Salut serb

El **salut serb** a l'è vun di simboi nazzionai de la Serbia e l'è fad a volzà el didon, el frega-oeugg e 'l longhignon, gest che el representa la Santissima Trinità.

L'è doperad sia in politega, 'me segn de nazzionalism serb, che 'me segn general de partegnì a la nazzion serba, tant 'me in di event sportiv.

## Riferiment
*Prilog raspravi o tri prsta

## Alter proget

## Vos corelade
*Schwurhand
Atarashii Gakko!

I **Atarashii Gakko!**, cognossude anca cont el nom complet japones **Atarashii Gakkou no Leaders** (新しい学校のリーダーズ, *I Leader de la Nœva Scœla*), inn un grup musegal japones feminin  fait sœ de la compagnia Asobisystem ind el 2015.

Adree a basar-s insœl «distinguer-s cont individualitaa e libertaa de la societaa minga tolerant indova domà i persone modell inn piaxude», el grup l'è usad a esibir-s cont i uniforme scœlastege ind i lor concerts.

## Stil dei musege
I Atarashii Gakko! i canten soratœcc canzon J-pop, integrade cont oltr jener musegai tant'mè el hip hop, el jazz e'l punk.

## Formazion

* Mizyu [ミズユ] (Toqio, 22 dexember 1998)
* Rin [リン] (Saitama, 11 setember 2001)
* Suzuka [スズカ] (Osaka, 29 november 2001)
* Kanon [カノン] (Gunma, 18 jenar 2002)

La *frontman* dol grup a l'è Suzuka.

## Riferiments
Jugoslavia

La **Jugoslavia** (in croat, sloven e serb *Jugoslavija*, in serb e macedon *Југославија*) a l'è l'entità che l'ha ministrad, per vari period e con vari tipi de istituzzion, la banda de lengua slava di Balcan ocidental: el nom el voeul dì *Terra di Slav del Sud* e l'è stad doperad per la prima voeulta del Matija Ban.

El Paes l'è fad su del 1929 a trasformà el Regn di Serb, Croat e Sloven in d'un stat pussee unitari, dopo de un colp de Stat che 'l fa su el Regn de Jugoslavia: in la segonda guerra mondial el Stat el va con l'Ass, ma un alter colp de stat el porta a l'invasion de l'Ass, che se spartissen el territori e fann su i Stat fantocc del Stat Independent de Croazzia, de la Serbia del Nedić e del Montnegher, miss in union personala cont el Regn d'Italia. La Resistenza jugoslava la libera el paes e la met su el Josip Broz Tito 'me leader che 'l fa su la Republega Socialista Federal.

La mort del Tito la mena a un cressiment del nazzionalism e al s'ciopà di guerre jugoslave, che deslighen el Paes in Slovenia, Croazzia, Republega Federal de Jugoslavia, che la deventa poeu Serbia e Montnegher e la se spartiss poeu in Serbia e Montnegher, Bosnia e Erzegovina e Macedonia, oltra al territori contestad del Kosovo.

## Riferiment
*Treccani

## Alter proget
Kalemegdan

El **Kalemegdan** (in cirillegh *Калемегдан*) a l'è el pussee grand parch publegh de Belgrad, che 'l se troeuva in del comun de Stari Grad e l'è arent al sit che la Sava la va dent al Danubi, denanz a la Gran isola de la guerra. Dent a gh'è la fortezza de Belgrad e 'l Musee militar.

## Riferiment
*Sit de la fortezza de Belgrad

## Alter proget
Piazza Slavija

**Piazza Slavija** (*Трг Славија* in serb) a l'è la piazza comercial pussee importanta de Belgrad, che la taca insema i strade Kralja Milana, Beogradska, Makenzijeva, Svetosavska, Bulevar oslobođenja, Deligradska e Nemanjina: la partegn per la pupart al comun de Vračar, cont un toch che l'è sota Savski Venac.

Fina al 1880 a l'era un lagh citadin, e poeu el sit l'è stad desvilupad de l'imprenditor scozzes Francis Mackenzie. Tra l'alter, in la piazza l'è stad vert el prim McDonald's in Europa oriental, el 24 marz 1988.

## Riferiment
*Belgrade Beat

## Alter proget
Vuk Stefanović Karadžić

El **Vuk Stefanović Karadžić** (in cirillegh *Вук Стефановић Караџић*; Tršić, 7 de november 1787 – Viena, 7 de fevrer 1864) a l'è stad un lenguista e scritor serb, reformador pussee important de la soa lengua.

De un quajvun l'è vist anca 'me vun di pader del nazzionalism serb, anca se el so nazzionalism l'era pussee civegh e lenguistegh, a vedè tucc i parlant del štokav 'me di serb, senza considerazzion per la soa religion.

## Riferiment
*Treccani

## Alter proget

## Vos corelade
*Reforma del Vuk Karadžić
Monument al prenzip Mihailo

El **Monument al prenzip Mihailo** (in serb *Споменик кнезу Михаилу*) a l'è un monument che 'l se troeuva in piazza de la Republega a Belgrad e la mostra el Mihailo Obrenović III: sit de riferiment per quei che vann in sgir per la cità, l'è stada anca la prima statua de 'n governador de la Serbia a cavall.

## Riferiment
*Equestrian Statues

## Alter proget
Republega Federal de Jugoslavia

La **Republega Federal de Jugoslavia** (*Savezna Republika Jugoslavija* in serbo-croat) a l'è stad un paes de l'Europa balcanega in pè del 27 de avril 1992 al 4 de fevrer 2003 e l'era fad su de l'union de la Serbia e del Montnegher.

Del 2003 el cambia carater, de una federazzion a una confederazzion e la ciapa el nom de Serbia e Montnegher, e del 2006 ghe sarà la partizzion final e Serbia e Montnegher tornen di stat independent. El paes el se deciarava stat sucessor de la Republega Socialista Federal de Jugoslavia, roba che i Nazzion Unide hann minga recognossud e donca gh'hann domandad de fà domanda per andàgh denter, ma el governo del Slobodan Milošević l'ha refudad quella vision chi, roba che i ha menad minga a toeu part a l'ONU.

I raport con la comunità internazzional eren propi dur, in tra i guerre jugoslave e la guerra del Kosovo el paes l'è stad sota sanzion economeghe e in tra el 1992 e 'l 1994 l'ha passad un period de iper-inflazzion: el Kosovo, territori serb a magioranza albanesa, el va al center de un conflit che 'l finiss cont una ministrazzion di Nazzion Unide su la provincia, e anca con l'intervent de la NATO e i so bombardament. El governo del Milošević, che in del temp l'era deventad anca autoritari, el mena a la revoluzzion di bulldozer e 'l 5 de otover 2000 el gh'ha de retiràss, e 'l paes el torna a vesser governad democraticament. 

## Riferiment
*Dipartiment de Stat
*Treccani

## Alter proget
Romanz

On **romanz** l’è on’œuvra de fintaria narrativa cont ona bella estension, de norma scrivuda in prœusa e publegada coma on liber. Segond la Margaret Doody, el romanz el gh’ha “ona storia continua e comprensiva de pu o manca domila agn”, cont i sò origen ind el romanz roman e gregh, ind la literadura cavallaresca medieval e ind la tradizzion de la novella del Renassiment. La forma del romanz antigh l’è staja faja tornà a voltra del romanticisem, ind i romanz storegh del Walter Scott e ind el romanz gotegh.

## Romanz moderen
Ered de l’epopeja, el romanz moderen l’è de solet on gender narrativ, compagn de la novella e del cunt.

La differenza intra romanz e novella l’è minga ciara, ma ghe ven daj fœura la definizzion che ind el romanz gh’è on parallell de tanc azzion; ind la novella, inscambi, gh’è ona concatenazzion de dei azzion individualizaa. Ind el romanz, on personagg el pœu vess introdutt in mez a la storia e sfantà via despœu che l’ha faj quell ch’el gh’heva de fà. On’oltra differenza importanta l’è che ind el romanz el final l’è on trass giò de ona combinazzion e ligamm de dei element eterogeni, e minga la sò culminazzion. Gh’è anca de notà che el romanz l’è deventaa el gender preferenzial nomà a partì del romanticisem, e donca el termen “romanz” l’è ancamò sozziaa a quell moviment chì.

El *[[Don Quijote de la Mancha]]*, scrivuu al prenzippi del secol XVII, l’è de norma consideraa coma el precursor del romanz moderen. Ind el provà a fà su ona parodia del romanz cavallaresch, el Miguel de Cervantes l’ha minga nomà scrij vun di grand classegh de la litteradura, ma l’ha pœu anca vuttaa a impientà el gender che l’havariss rempiazzaa l’epopeja, la qual, giamò adree a tirà i sgherlett, la sariss sorada via del tutt adree al secol XVIII con la rivada de la revoluzzion industrial. El romanz l’è, segond l’Hegel, l’epopeja borghesa moderna.

Ind el 1936, i Stacc Unii eren dree a viv l’epoca classega del zinema sonor. Inanz de vess influenzaa del zine, el romanz medemm l’heva influenzaa lu, al pont che, ind i desenni del 1930 e 1940, l’industria zinematografega l’heva privilegiaa i film narrativ e di romanzee important eren staj miss giò a contratt di studi zinematografegh per scriv di copion. El Scott Fitzgerald l’è staj el primm scriccior a perzepì che el romanz l’era dree a vess rempiazzaa del zine, ancaben ch’el saga indaj inanz a cred che, compagn de l’art, el romanz el sariss staj semper superior.

## Referenz

## Ligamm de dent
* Romanz giald
* Romanz romantegh
* Romanz storegh
* Fantasy
* Litteradura per bagaj
* Manga

## Ligamm de fœura
Irredentism

L**'Irredentism** a l'è el penser che 'l sosten el desideri de un Stat de anetés el territori de un alter Stat, de solet per reson etneghe o storeghe. El termen el gh'ha origin de l'ideja de *Italia irredenta* vegnuda foeura dopo de l'unità d'Italia, quand che vari nazzionalista pensaven che ghe fussen di alter terre che, in del vesser minga in del territori del noeuv stat, eren comunque italian.

## Riferiment
*Treccani

## Alter proget

## Vos corelade
*Lebensraum
Osaka

**Òsaka** (大阪, *Ōsaka*), in manera ofiçala **citaa de Osaka** (大阪市, *Ōsaka-shi*), a l'è una citaa del Japon de plussee de 2,75 milion d'abitants. La se trœva in de la rejon del Kansai, insœ l'isola de Honshū, a la boca dei fium Yodo e Yamato. A l'è la capitala de la prefetura de Osaka e a l'è la segonda citaa per abitants dopo de Yokohama se la se considera minga Tokyo, considerada metropoli e minga citaa del ordinar aministrativ japones.
Sita ind el mez de l'area metropolitana ciamada *Keihanshin* qe la ciapa dentr anca Kobe e Kyoto, l'è staita storegament capitala comerçala dol Japon.
Osaka l'è anca ciamada, per tradizion, la "cuxina dol Paes" (天下の台所, *tenka no daidokoro*) o la "capitala dol bon mangiar" dol Japon.

## Citaa jemelade
Osaka l'è jemelada cont vot citaa ind el mond: Chicago (USA), Amburg (Jermania, San Francisco (USA), San Paol (Bresil), Shanghai (Cina), Melbourne (Australia), Milan (Italia), San Peterburg (Russia).
La g'ha anca dei legam de cooperazion e amicizia con Budapest, Buenos Aires e Busan.
Kansai

Ol **Kansai** (japones: 関西), cognossud manc comunement anca tant'mè **Kinki** (近畿地方, *Kinki-chihō*), a l'è vuna dei vot rejon dol Japon e'l se trœva ind el toc sud de l'isola plussee importanta del Paes, l'isola Honshū. In de l'era Edo, el se ciamava Kamigata (上方, *leteralment "Direzion de sora"*).

## Jeografia
La rejon del Kansai a l'è ol center de cultura e'l cœr storeg dol Japon. El ciapa dentr el 11% dol teritori del Paes e, ind el 2010, i ge viveva poc manc de 23 milion de aneme. La pianura de Osaka, cont i citaa de Osaka e de Kyoto la rapresenta el center de la rejon. De qì el teritori del Kansai el se slargiss ind el Mar de Seto fin de Kobe e Himeji. A est el ciapa dentr el Lac Biwa, el plussee grand dol Japon, e a nord la rejon a l'è bagnada del Mar del Japon. A sud la penisola de Kii l'è bagnada del Ocean Pacifeg e a est i Monts Ibuki e la Baia de Ise i spartissen el Kansai de la rejon de Chubu. 

## Mangiar
El Kansai, soratœts Osaka, a l'è famos per el so mangiar e, anca grazia a dei piats vegnuds famos in tut el Japon e ind dei oltr toc del mond tant'mè i takoyaki, i okonomiyaki, i udon kitsune e i kushikatsu, el g'è un dir popolar insœ i usar de la jent del Kansai: "I abitants de Kyoto i se rovina adree a spender per el vestir-s, qei de Osaka i se rovina adree a spender per el mangiar". (京の着倒れ、大阪の食い倒れ *Kyō no Kidaore, Ōsaka no Kuidaore*).

In Kansai al se produss el 45% de tut el sakè (alcoleg tipeg japones) del japon e l'è vun dei sit indœ al se produss plusee de carna de bœf, drœvada fiss ind i mangiar local q'i inn de solit plussee dolz, a'l contrari dei oltre bande orientale del Paes.

## Dialet
El dialet del Kansai, diferent dol japones de Tokyo per gramatega, pronunça e per vocabolari, a l'è vun dei plussee parlads e piaxuds in Japon grazia anca a'l so slargid doperar-n in de la television, ind i canzon e ind oltr contegnuds popolar. El g'ha anca influenzad la parlada standard de la lengua japonesa, tant qe un quai mot, in principi domà stretament dialetal comè "めっちゃ" (*meccha*, assee) e "おおきに" (*ookini*, delpag) inn doperad in manera informala anca fœra del Kansai inscambi e insema dei mots japones standard "とても" (*totemo*, assee) e "ありがとう" (*arigatō*, delpag).

## Riferiments


## Oltr projets
Tempi de San Sava

Ol **tempi de San Sava** (*Храм светог Саве* in serb) a l'è la cesa ortodossa pu granda de tuta l'area di Balcan e la se troeuva a Vračar, vun di cumun che i fa su Belgrad: propi tacad gh'è ol parch del Karađorđe.

## Ligam de foeura
*Sit oficial

## Olter progecc

## Vos corelade
*Sava de Serbia
Vespero di novembre

***Vespero de novembre***, cognossuu anca come «*Vespro a novembre*», l’è on quader pitturaa a òli fada in del 1891 dal pittor italian Francesco Filippini, el misura 103 × 178 centimetar, e l’è tegnuu a la Galleria d'Art Moderna de Milan

## Descrizion
El quadar el fa vedè on paesagg de campagna sotta la nef, cun ona straa curvata che la porta a ona gesa cun campanill. Lungo la via gh’è di donnitt contadin, vestii cun scial, che fan moviment a la scena.  

I color, basaai sora bianch, gris e marron, i hinn ravivaa di toc russ in su i tettu e in del campanill. La lus de la sera, smorzada, la dà a l’insemm on ton meditativ e simbolic.

## Anàlisi critica
*Vespero de novembre* l’è tegnuu come on manifest del Filippinism, el stil pittoric elaboraa da Filippini come alternativa autonoma a l’impressionism frances.  

L’opera la mostra:  
* el paesagg come rifless de l’anima e de l’etica;  
* la costruzión tonala pussee che la resa decorativa;  
* el superament del moment fuggent in favor d’on temp mental e simbolic;  
* la ligadura in tra la vita contadina e trasfigurazion atmosferica.  

El quadar el prepara la via a i simbolista e a i espressionista italian del primm Noeuvcent.

## Stòria espositiva
L’opera l’è stada presentaa a la Esposizion triennala italiana de belle arti del 1891, tegnuda in del 1891 a la Pinacoteca de Brera. Quella mostra l’ha segnà on moment decisiv per la nasita de l’arte moderna in Italia, cun dent i più grand pittor de l’Ottocent.

## Provenienza
El quadar l’è de le colezzion civich de Milàn ed adess l’è espost a la Galleria d’arte moderna de Milàn, in di spazzi dedicaa a l’Ottocent.

## Fortuna critica
I critic i han dì che *Vespero de novembre* l’è una di più opere madur de Filippini. La nef la diventa ona superfìcie tonala che la unifica spazi e figure, e la pennellada grossa la rimanda al valor etic de la fadiga contadina. L’opera la se distaca nettament de l’impressionism frances e la guarda a una modernità autonoma.

## Note


## Bibliografia
* Accademia di Belle Arti di Brera, *Prima esposizion triennala de Brera. Catalog ufficial illustrà*, Milàn, Proprietà artistica Arturo Demarchi, 1891.  
* Rossana Bossaglia, *Pittura lombarda del second Ottocent. El guardà la realtà*, Milàn, Electa, 1994.  
* Elena Lissoni (a cura de), *Francesco Filippini*, in *Artgate – Fondazion Cariplo*, 2010.  

## Alter progett
Karađorđe

El **Karađorđe**, el che nom anagrafegh l'era **Đorđe Petrović** (Viševac, 3 de november 1762 – Radovanje, 26 de luj 1817) a l'è stad un militar e nobel serb, capo de la rivoeulta serba contra i turch e fondador de la dinastia di Karađorđević.

La soa scormagna l'è de origin turca e la ven de *Kara Yorgi*, o ben *Giorg el negher*. Del 1804 al 1813 l'è stad el *Gran Vožd* de la Serbia, titol che poeu l'è dad del sultan otoman al Miloš Obrenović I dopo de 'n oltra rivoeulta. L'è mazzad de 'n so parent a 54 agn, se pensa che 'l sassin el fuss pagad di turch.

## Riferiment
*Britannica

## Alter proget
Gargan

El **Gargan** (*Gargano* in italian) a l'è la region geografega dada del promontori omonem de la Puja: per via de la soa posizzion l'è ciamad anca *el spron d'Italia*. A l'è delimitad de trii part del mar Adriategh e de l'oltra del Tavoler di Puje, el che confin l'è marcad del fium Candelaro. In del so territori a gh'è el parch nazzional del Gargan.

I comun del Gargan inn tucc in la provincia de Foggia e inn Apricena (in part), Cagnano Varano, Carpino, Ischitella, Isole Tremiti, Lesina (in part), Manfredonia (in part), Mattinata, Monte Sant'Angelo, Peschici, Poggio Imperiale (in part), Rignano Garganico (in part), Rodi Garganico, San Giovanni Rotondo (in part), San Marco in Lamis (in part), San Nicandro Garganico, Vico del Gargano e Vieste.

Oltra a la lengua italiana in del territori se parla el dialet garganegh, un dialet meridional cont una certa independenza del dialet fogian.

## Riferiment
*Treccani

## Alter proget
Charlie Kirk

El **Charlie Kirk** (Arlington Heights, 14 de otover 1993 – Orem, 10 de setember 2025) a l'è stad un ativista politegh statunitens: de orientament conservador, l'ha fondad la piatagorma Turning Point USA, che l'ha menad el pont de vista conservador in di scoeule e in di università a travers de debater, event e inconter. In tra i volt pussee cognossud del conservadorism statunitens, el gh'haveva anca un so show radio ogni dì, ciamad *The Charlie Kirk Show*.

A l'è mazzad cont un colp de fusil in Utah, intant che l'era dree a fà vun di so debater.

## Ligam de foeura
*Sit oficial

## Alter proget
Serb

I **serb** (*Srbi* in serb) inn un grup etnegh slav meridional che viven soratut in Serbia e poeu in Bosnia e Erzegovina, Croazzia e Montnegher, cont anca una diaspora ben importanta. Parlen la lengua serba, che l'è vuna di varietà standardizade del serbo-croat, e la soa religion de magioranza l'è l'ortodossia.

## Riferiment
*Britannica

## Alter proget

## Vos corelade
*Croat
*Montnegrin
*Bosgnach
Aeroport de Belgrad

L**'Aeroport de Belgrad** (in serb *Аеродром Никола Тесла Београд*) l'è dedicad al Nikola Tesla e 'l se troeuva in del comun de Surčin, part de la cità de Belgrad e a 18 km del center citadin: l'è l'hub de Air Serbia.

L'è conligad a la cità de l'autostrada A3 e gh'è cinch autobus per la cità.

## Ligam de foeura
*Sit oficial

## Alter proget
Polizzia de la Serbia

La **Polizzia de la Serbia** (*Српска полиција* in serb) a l'è la forza de polizzia civil de la Serbia, che la dipend del ministeri di interni e l'è responsabel de tucc i servizzi de sigurezza, nazzionai e locai.

## Ligam de foeura
*Sit oficial

## Alter proget

## Vos corelade
*Unità special anti-terrorism
*Gendarmaria (Serbia)
*Milizzia comunal (Serbia)
*Polizzia militar (Serbia)
*Milizzia de la Jugoslavia
Ei, Slav!

**Ei, Slav!** (*Hej, Slováci* in slovach, *Hej, Slované* in cech, *Hej, Sloveni* in serb, *Еј, Словени* in macedon, *Hej, Slaveni* in croat e bosniach, *Hej, Slovani* in sloven, *Hej, Słowianie* in polach, *Хей, Славяни* in bulgher, *Гей, Cлавяне* in russ) a l'è l'inn de facto di Slav, che l'è stad l'inn nazzional de du Stat: la Republega Socialista Federal de Jugoslavia e la Republega Federal de Jugoslavia, deventada poeu la Serbia e Montnegher, l'era anca vuna di canzon doperade 'me inn de facto de la Republega Slovaca sota protetorad nazista.

Fondad in su la melodia de l'inn de la Polonia, el test l'è stad scrivud del pret slovach Samuel Tomášik dopo che in d'una visita a Praga l'ha sentud parlà pussee todesch che cech e donca, ispirandes a l'inn polach, fondad in sul ris'c perder el Paes, l'ha scrivud quella poesia chi.

## Riferiment
*"Hey Slavs", a song that was more than an anthem

## Alter proget

## Vos corelade
*Hej Sokoły
Serbia e Montnegher

La **Serbia e Montnegher** (*Srbija i Crna Gora* in serb; oficialment *Union Statal de Serbia e Montnegher*, in serb *Državna zajednica Srbija i Crna Gora*) a l'era una confederazzion in tra la Serbia e 'l Montnegher, nassuda del 2003 de la trasformazzion de la Republega Federal de Jugoslavia e deslenguada del 2006, quand che 'l Montengher l'ha deciarad l'independenza dopo de un referendum.

## Riferiment
*[Treccani](https://www.treccani.it/enciclopedia/serbia-e-montenegro_(Enciclopedia-Italiana)/)

## Alter proget
Romano Floriani Mussolini

El **Romano Floriani Mussolini** (Roma, 27 de sgiugn 2003) a l'è un sgiugador del folball italian, che 'l sgiuga in la US Cremonesa, imprestad de la Lazio. A l'è el fioeul de l'Alessandra Mussolini e donca nevod del Romano e bisnevod del Benito, ditador de l'Italia del 1922 al 1943.

## Riferiment
*Il Duce’s name is all right for my son
Milizzia comunal (Serbia)

La **milizzia comunal** (in serb *Комунална милиција*) a l'è una forza de polizzia local che la dipend di comun de la Serbia e la se ocupa soratut de tema locai tant 'me el rispet di regole in sui postegg, el controll di animai, i problema locai de trafegh, la violazzion di lesg in sul rud, el trop rumor e i permess. La possibilità de fà su sti corp l'è stada mituda del 2009 per gestì mej i problema de orden locai senza tirà in ball la Polizzia nazzional, che despess la gh'ha minga i omen per gestì 'sti cas.

Del 2019 i competenze inn slargade, inn tolt via i limit in sui assunzion e ghe dann pussee poder, e gh'è dada la possibilità a tucc i comun de fài su. In del vesser publegh oficiai, inn minga di polee, e donca gh'hann minga armi de foeugh, ma poden doperà la forza in vari cas.

Incoeu la milizzia la gh'è in di comun de Belgrad, Čačak, Kragujevac, Kraljevo, Kruševac, Leskovac, Loznica, Niš, Novi Sad, Pančevo, Požarevac, Šabac, Smederevo, Sombor, Sremska Mitrovica, Subotica, Užice, Valjevo, Vranje, Zaječar e Zrenjanin.

## Riferiment
* ZAKON O KOMUNALNOJ MILICIJI

## Alter proget
Slobodan Milošević

El **Slobodan Milošević** (in cirillegh *Слободан Милошевић*; Požarevac, 20 de avost 1941 - L'Aja, 11 de marz 2006) a l'è stad un politegh serb, president de la Serbia del 1989 al 1997 e la Republega Federal de Jugoslavia del 1997 al 2000 cont el Partid Socialista de Serbia.

Protagonista di Guerre Jugoslave, l'è stad cusad de crimen contra l'umanità per la netada etnega contra i musulman in Croazzia, Kosovo e Bosnia-Erzegovina, ma l'è mai andad a process vist che l'era mort prima. La soa presidenza l'ha vist un isolament internazzional del Paes dovud, oltra che ai guerre, anca a la serna de retegnì la Jugoslavia Federal stat sucessor de la Republega Socialista Federal, roba minga recognossuda di Nazzion Unide, e donca de domandà no l'andà dent in l'ONU.

## Riferiment
*Treccani

## Alter proget
Color panslav

I **color panslav** i è ol ross, ol bloeu e 'l bianch e i è i color pu doperad in sui bandere di Slav 'me segn di so redis comune: i gh'ha origin in del tricolor russ sernid del Piero ol Grand e ispirad a la bandera de l'Olanda.

A partì del 1800 el s'è spantegad in varie nazzion slave e 'ncoeu i bandere de Slovenia, Slovachia, Serbia, Russia, Croazzia e Cechia i è di tricolor panslav, pu la Bulgheria che la gh'ha ol verd inscambi del bloeu. I bandere etneghe di Sorab e di Russin i gh'ha 'sti color.

Storegament la bandera de la Jugoslavia l'iva ol tricolor panslav.

## Riferimencc
*I colori delle bandiere

## Olter progecc

## Vos corelade
*Panslavism
Moviment di paes minga linead

El **Moviment di paes minga linead** a l'è un insema de 121 paes che inn minga linead a un quaj bloch de poder e, dopo di Nazzion Unide, l'è l'insema pussee grand de Stat che gh'è. El moviment di minga linead l'è fad su quand che l'è scominciada la guerra freggia per representà i interess di paes che eren dree a desvilupàss e che voleven minga vesser trad in mez a la lota in tra l'Union sovietega e i Stat Unid e voleven schivà un bipolarism fort e 'l deventa un'organizazzion internazzionala del 1961 a Belgrad, per inizziativa del Josip Broz Tito, del Jawaharlal Nehru, del Sukarno, del Kwame Nkrumah e del Gamal Abdel Nasser.

Con la fin de la Guerra Freggia el s'è concentrad in su l'unità in tra i paes, el desvilup del Sud Global e 'l multipolarism.

## Riferiment
*Treccani

## Alter proget

## Vos corelade
*BRICS
*Terzmondism
Ratko Mladić

El **Ratko Mladić** (cirillegh *Ратко Младић*; Kalinovik, 12 de marz 1942) a l'è un general e criminal de guerra serb-bosniach, comandant di trupe serbe in la guerra in Bosnia e Erzegovina.

L'ha scominciad la soa carrera del 1965 in l'Armada popolar jugoslava e in tra el 1992 e 'l 1995 l'è capo de stat magior de l'Armada de la Republega Serba de Bosnia e Erzegovina e l'è cusad del 1995 del Tribunal penal internazzional per l'ex-Jugoslavia de crimen de guerra, crimen contra l'umanità e genocidi, 'me autor de l'assedi de Sarajevo e del genocidi de Srebrenica: in di media l'era ciamad, insema al president de l'entità serba Radovan Karadžić, el "becher de la Bosnia" o "el boja de Srebrenica".

El 26 de masg del 2011 l'è ciapad de la polizzia a Lazarevac: la soa catura l'era condizzion per fà de la Serbia un paes candidad a andà dent a l'Union europea. L'è estradad a l'Aja dopo 17 agn de latitanza e l'è infin condanad a la preson a vita del 2017, pena confermada del 2021.

## Riferiment
*Treccani

## Alter proget
Radovan Karadžić

El **Radovan Karadžić** (cirillegh *Радован Караџић*; Petnjica, 19 sgiugn 1945) a l'è un politegh e criminal de guerra serb-bosniach, president de la Republega Serba de Bosnia e Erzegovina del 1992 al 1996. In 'sto roeul chi l'è stad cusad del tribunal penal internazzional per l'ex Jugoslavia de vari crimen de guerra e contra l'umanità per l'assedi de Sarajevo, el genocidi de Srebrenica e varie azzion de netada etnega e l'è deventad latitant, prima in Bosnia e poeu in Serbia, fina al 2008, quand che l'è ciapad a Belgrad e l'è estradad a l'Aja, indova che l'è condanad a 40 agn prima e a la preson a vita poeu: quand che l'era in Serbia el lavorava 'me dotor alternativ cont un fals nom e 'na barba bella longa.

Oltra che politegh e psichiatra l'era anca poeta, e l'ha dad foeura di liber anca quand che l'era dree a scapà di polee.

## Riferiment
*[Treccani](https://www.treccani.it/enciclopedia/radovan-karadzic_(Lessico-del-XXI-Secolo)/)

## Alter proget

## Vos corelade
*Ratko Mladić
*Karadžiću, vodi Srbe svoje
Armada insurrezzional ucraina

L**'Armada Insurrezzional Ucraina** (*Українська повстанська армія* in ucrain, breviad *UPA*) a l'è stad un moviment armad nazzionalista ucrain fad su el 14 de otover 1942 in Volinia: l'era el corp paramilitar del ram de l'Organizazzion di Nazzionalista Ucrain guidad del Stepan Bandera, che l'era el referent politegh, inveci el capo militar pussee important l'è stad el Roman Šuchevyč.

Hann tolt part ai massacher di polach in Volinia e in Galizzia oriental.

## Riferiment
*Britannica

## Alter proget
Šid

**Šid** a l'è un comun de la Vojvodina, in del distret de la Sirmia.

## Ligam de foeura
*[ Sit oficial]

## Alter proget
Voivodina

La **Voivodina** (*Војводина* in serb) a l'è 'na provincia autonoma de la Serbia, con caploeugh Novi Sad: a l'era part de l'Imperi d'Austria fina a la Gran Guerra e, anca se a magioranza etnega serba, la gh'ha tancc minoranze e l'è oficialment una region plurilengov che la reconoss 'me lengov oficiai oltra al serb l'ongares, el romen, el slovach e 'l ruten e gh'è anca di minoranze pussee reconossude.

La ciapa el nom de la carega del voivoda.

## Riferiment
*Britannica

## Alter proget
Preson

La **preson** a l'è el sit che el Stat o 'n entità compagna ghe met dent i sgent che gh'hann tolt via la libertà personala, de solit perchè reconossud colpevol de un riat o perchè cusad de un riat, in quella che la se ciama custodia cautelar.

## Riferiment
*DSS

## Alter proget

## Vos corelade
*Presoner
Volpian Volp

El **Volpian Volp** (Com, 1559 - Roma, 10 de marz 1629) a l'è stad un arcivescov lombard: vescov de Noara del 1619 al 1629 e de Chieti del 1609 al 1615, a bon cunt però l'ha semper gestid 'sti diocesi per procura, vist che l'ha lavorad per la pupart de la soa vita in la curia romana.

L'è miss sota in la gesa de San Donnin.

## Riferiment
*Catholic Hierarchy

## Alter proget
Cà di Fior

La **Cà di Fior** (in serbo-croat *Kuća Cveća*) a l'è el mausolee del Josip Broz Tito, che 'l se troeuva in su la collina de Dedinje a Belgrad. Quand che la Jugoslavia socialista la s'è desligada el sit a l'è stad serrad su, e l'è vert ancamò 'me part del Musee de la Jugoslavia.

## Riferiment
*Musee de la Jugoslavia

## Alter proget
Kravarsko

**Kravarsko** a l'è un comun de la Croazzia, che 'l se troeuva in la region de Zagabria.

## Ligam de foeura
*[ Sit oficial]
Giovanni Pierluigi da Palestrina

El **Giovanni Pierluigi da Palestrina** (Palestrina, 1525 - Roma, 2 de fevrer 1594) a l'è stad un composidor italegh, in tra i pussee important del Renassiment e pussee boni in la composizzion polifonega.

## Riferiment
*Treccani

## Alter proget
Red di tram de Belgrad

La **red di tram de Belgrad** la quata la capital de la Serbia, per la pupart de la banda sota del Danubi e de la Sava, con quater linie che riven fina a Belgrad Noeuv: longa 131,4 km, l'è gestida de la GSP Beograd.

Inn doperad i tram a scartament metregh Tatra KT4, CAF Urbos 3, Bozankaya 2021 e infin di Duewag GT6 donad de Basileja.

## Ligam de foeura
*Sit oficial

## Alter proget

## Vos corelade
*Metropolitana de Belgrad
*Red di filobus de Belgrad
*Red di bus de Belgrad
*Pont Ada (Belgrad)
Trnava (desambiguazzion)

*Trnava, cità de la Slovachia
*Trnava pri Laborci, comun de la Slovachia
*Trnavá Hora, comun de la Slovachia
*Trnava, comun cech de la region de Zlín
*Trnava, comun cech de la region de Vysočina
*Trnava, comun de la Croazzia
Istina de Padova

**Istina de Padova** (secol III – 7 de occiover del 304; venet: *Justina de Pàdoa*) l’era ona giovena vergen e martora cristiana che l’è creppada adree ai persecuzzion del Dioclezzian; traja denanz del prefett Massimian, l’è staja sentenziada a vess sferlada giò de ona marazza. L’è la santa patrona de la zitaa de Padova, e el dì ind el qual se zelebra la sò recorrenza l’è el 7 de occiover. 

Nassuda ind ona fameja siora, sò pader, el Vitalian, l’era on nobel su de vernis che, del sò, l’era giamò staj prefett de Padova e che el s’era convertuu al cristianesim grazzia ai predegozz de San Prosdosem, inlora el vescov de Padova. I gent sò de lee – che i eren minga riessii a ’vegh de bagaj infina a quell moment chì – hann rezzevuu el nassiment de la fiœula Istina coma ona benedizzion divina e la resposta ai sò orazzion.

Devotta giamò a partì de la sò etaa de tosa, la s’era invodada de restà vergen in perpetuitaa. Duranta la persecuzzion ai cristian inviada de l’imperador Neron, el Massimian – el prefett nœuv de Padova despœu del bobà de l’Istina – l’è staj brutal fiss fiss ind i sò repression. In quell’epoca chì, l’Istina la ghe fava visita ai cristian impresonaa per incurass de lor e confortaj e, a la fenitiva, el Massimian el gh’ha ordenaa ai sò guardi de trigalla e menalla via. Lee la s’è faja vedè de vess bella resoluda contra i persuasion e attach dei homen del prefett, facc che l’ha causaa la sò sentenza de mort.

De de là de vess la patrona de Padova, l’Istina l’è ancasì la patrona de la zitaa de Venezzia insema a San March. Zelebrada el 7 de occiover, i festivitaa de la santa i coinzideven con la fin del regœuj de l’uga, e, per quest, la sò festa l’è particolarment sentuda di Venet.

## Galaria

File:Abbazia di Santa Giustina.jpg|Basilega de Sant’Istina, Padova
File:Andrea Mantegna 016.jpg|Istina de Padova del Mantegna
File:Moretto da Brescia 001b.jpg|*Sant’Istina con l’[[unicoren]]*, zircumzirca 1530, del Morett


## Referenz


## Olter progett
Republega de la Krajina Serba

La **Republega de la Krajina Serba** (*Република Српска Крајина* in serb) a l'era un'entità politega fada su in del territori de la Croazzia durant la guerra d'independenza croata e sostegnud di serb etnegh che voleven destacàss de Croazzia e Bosnia e Erzegovina per tacàss a la Serbia insema a la Republika Srpska.

Minga reconossuda a nivell internazzional, el so territori l'era per la pupart protesgiud de la mission ONU UNPROFOR e l'è stad per la pupart ciapad con l'operazzion Borineri del 1995, un tochell ciamad Slavonia Ocidental, Baranja e Sirmia Ocidental l'è restad in pè sota la ministrazzion provisoria di Nazzion Unide e del 1998 l'è mitud ancamò denter a la Croazzia in bas a l'acord de Erdut, che gh'ha garantid di dirit a la minoranza serba in del paes.

## Riferiment
*FACTBOX - Brief history of Croatia's rebel Serb Krajina region

## Alter proget
Triglavka

La **triglavka**, ciamada anca *partizanka* a l'è un capell militar doperad di partesan jugoslav in la soa divisa in Slovenia, Croazzia e part de la Bosnia. A dispet del nom l'era minga ispirad al Triglav ma al capell di republegan spagnoeui in la guerra civil.

## Riferiment
*Partizanska kapa triglavka

## Vos corelade
*Titovka
*Šajkača